Gessica Notaro, Miss Romadja y finalista di Miss Italia 2007 kumesa ta konta si terrivel aventura ku si ex-namorado Edson “Eddy” Tavares
Gessica Notaro, Miss Romadja y finalista di Miss Italia 2007 kumesa ta konta si terrivel aventura ku si ex-namorado Edson “Eddy” Tavares , un mindelense di 29 anos ki ê fla ma semana pasadu atacal ku acido sulfurico na entrada di si caza.
Gessica fika ku rostu desfiguradu y di acordu ku medicos inda ê sta korri risku di perdi un vista ( Un stória ki sta kumovi Italia)
Na si primeru entrevista ki ê da pa jornal dipos di es tragedia, Gessica, a-partir di hospital, ta da konta modi ki tudu passa:
Ê ta fla ma era por volta di 11.15 di noti kuandu e volta pa caza di carro ku si atual noivo ki entretantu bai emborra. Foi enton ki e fla ma di repenti Eddy (Edson Tavares) parci si frenti bistidu so di pretu y ku garrafa di plastico na mon.
“ Sen flan un palavra e dan ku liquido y ê fugi ...”
Gessica ta fla ma Inda ê siguil alguns metros ta grita ku dor mas dipos ê volta pa porta undi na interfone ê txoma si mai.
Edson foi prezu alguns horas dipos. Embora si ex-namorada reconhecel formalmente y policia atxa 7 ampolas di es mesmu ácido sulfurico na si caza Edson kontinua ta fla ma ê ka el... També ê ka ten “alibi” pamodi na altura di es tragedia ê fla ma e sta pasiaba na rua.
Gessica ku Edson ta trabadjaba djuntu nun aquario na cidade di Remini, undi es tudu 2 ta rizidi . Es manti un relason duranti 2 anos y até es txiga a mora djuntu. ...Relason termina na pasadu mes di Maio por vontadi di Gessica mas Edson ka aceita es rutura y na final di veron Gessica denuncial na policia por assédio y mal-tratu.
NU TRATAL SIMA UN FIDJU...
Ki fazi es dizabafu ê mai di Gessica ki ta recorda es ex-namorado di si fidja ku profunda amargura....Ê ta fla ma es recebel sima un fidju pa fazi parti di ses famili y ma nunca ê ka ta speraba un cuza di kel li dipos di tudo “afeto” ki es dal.
Na dia di tragedia ê fla ma “Eddy” telefonal 2 bes ta perguntal undi Gessica staba pamodi ê mesteba el urgentimenti.
Mai di Gessica ta fla ma si fidja , apezar di rostu disfiguradu, ê ta fla ma si fidja ka perdi si bon bom-humor , ma ê kontinua puzitiva y cheio di speransa... Para ja Gessica ten ki suspendi si carrera di modelo y di aprezentadora di televizon. fonte:ok
pap_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn